

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL KLAIPĖDOS MIESTO SAVIVALDYBĖS ADMINISTRACIJOS 2015 METŲ VEIKLOS PLANO PROGRAMŲ PATVIRTINIMO**

2015 m. vasario 27 d. Nr. AD1-533

Klaipėda

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 ir 4 punktais, Lietuvos Respublikos biudžeto sandaros įstatymo 4 straipsnio 2 dalimi, Klaipėdos miesto savivaldybės tarybos 2014 m. gruodžio 18 d. sprendimu Nr. T2-336 „Dėl Klaipėdos miesto savivaldybės 2015–2017 metų strateginio veiklos plano patvirtinimo“, Klaipėdos miesto savivaldybės tarybos 2015 m. vasario 19 d. sprendimu Nr. T2-12 „Dėl Klaipėdos miesto savivaldybės 2015 metų biudžeto patvirtinimo“, Klaipėdos miesto savivaldybės tarybos 2015 m. vasario 19 d. sprendimu Nr. T2-13 „Dėl Klaipėdos miesto savivaldybės privatizavimo fondo 2015 metų sąmatos patvirtinimo“, Klaipėdos miesto savivaldybės tarybos 2015 m. vasario 19 d. sprendimu Nr. T2-15 „Dėl Klaipėdos miesto savivaldybės aplinkos apsaugos rėmimo specialiosios programos 2015 metų priemonių patvirtinimo“ ir atsižvelgdama į Klaipėdos miesto savivaldybės administracijos Miesto ūkio departamento 2015 m. vasario 9 d. raštą Nr. VS-846:

1. Tvirtinu pridedamas Klaipėdos miesto savivaldybės administracijos 2015 metų veiklos programas:

1.1. Miesto urbanistinio planavimo programą Nr. 01;

1.2. Subalansuoto turizmo skatinimo ir vystymo programą Nr. 02;

1.3. Savivaldybės valdymo programą Nr. 03;

1.4. Smulkiojo ir vidutinio verslo plėtros programą Nr. 04;

1.5. Aplinkos apsaugos programą Nr. 05;

1.6. Susisiekimo sistemos priežiūros ir plėtros programą Nr. 06;

1.7. Miesto infrastruktūros objektų priežiūros ir modernizavimo programą Nr. 07;

1.8. Miesto kultūrinio savitumo puoselėjimo bei kultūrinių paslaugų gerinimo programą Nr. 08;

1.9. Jaunimo politikos plėtros programą Nr. 09;

1.10. Ugdymo proceso užtikrinimo programą Nr. 10;

1.11. Kūno kultūros ir sporto plėtros programą Nr. 11;

1.12. Socialinės atskirties mažinimo programą Nr. 12;

1.13. Sveikatos apsaugos programą Nr. 13.

2. Tvirtinu Klaipėdos miesto savivaldybės biudžeto asignavimų valdytojųkodus:

2.1. Savivaldybės administracijos direktorius, 1;

2.2. Ugdymo ir kultūros departamento direktorius, 2;

2.3. Socialinių reikalų departamento direktorius, 3;

2.4. Urbanistinės plėtros departamento direktorius, 4;

2.5. Investicijų ir ekonomikos departamento direktorius, 5;

2.6. Miesto ūkio departamento direktorius, 6.

|  |  |
| --- | --- |
| Savivaldybės administracijos direktorė | Judita Simonavičiūtė |

S. Kačerauskaitė, tel. 396166

2015-02-24